סקוט קרפנטר

סקוט קרפנטר (באנגלית: Malcolm Scott Carpenter; 1 במאי 1925, בולדר – 10 באוקטובר 2013, דנוור), היה אסטרונאוט בתוכנית מרקורי.

ביוגרפיה
סקוט קרפנטר נולד בבולדר, קולורדו. הוריו התגרשו כאשר הוא היה בן שלוש. אמו חלתה בשחפת ולכן הוא גדל אצל חברי המשפחה. בשנת 1943 הוא התגייס לצי ארצות הברית והחל ללמוד טייס. המלחמה הסתיימה לפני שהוא סיים את הקורס המלא. בשנים 1945–1949 הוא למד באוניברסיטת קולורדו וסיים אותה עם תואר באווירונאוטיקה. לאחר סיום האוניברסיטה קרפנטר חזר לצי. בשנת 1951 הוא הוסמך לטייס צי. במהלך מלחמת קוריאה הוא ביצע מספר משימות מבצעיות. לאחר סיום המלחמה הוא עבר קורס טייסי ניסוי.

בשנת 1959 קרפנטר נכלל בצוות טייסים להכנות לטיסת חלל. בשנת 1962 הוא היה טייס עתודה לג'ון גלן. במרץ 1962 הוא היה טייס של חללית מרקורי-אטלס 7. תחילת המשימה הייתה מוצלחת. בהמשך קרפנטר לא ביצע מספר הנחיות של צוות הקרקע. במהלך הנחיתה היו בעיות במערכות אוטומטיות. כתוצאה מכך הוא נחת כ-400 ק"מ מהמקום המתוכנן. קרפנטר המתין מספר שעות עד שהתגלה על ידי מסוקי הצי.

בנאס"א לא היו מרוצים מהתנהגות של קרפנטר במהלך הטיסה והוחלט להשעות אותו מהכנות לטיסות נוספות.

בשנת 1965 קרפנטר השתתף בניסויים תת-ימיים של הצי. באוגוסט 1965 הוא בילה 30 ימים במעבדה 60 מ' מתחת למים. במהלך שהייה מתחת למים הוא ערך שיחת טלפון עם צוות ג'מיני 5 שהיו בחלל.

באוגוסט 1967 קרפנטר עזב נאס"א ובשנת 1969 פרש משרות בצי ארצות הברית. הוא פתח חברה Sear Sciences שעסקה בניצול משאבי האוקיינוס. הוא שיתף פעולה עם ז'אק קוסטו. קרפנטר השתתף במספר משימות תת-ימיות.

קרפנטר היה נשוי ארבע פעמים ונולדו לו שמונה ילדים.

בספטמבר 2013 הוא עבר שבץ מוחי, אושפז בבית חולים בדנוור ונפטר כעבור חודש.

על פעילותו לקרפנטר הוענקו עיטורים של ארצות הברית, קוריאה הדרומית והאומות המאוחדות.

קרפנטר כתב מספר ספרים על פעילותו וספרי מדע בדיוני.

קישורים חיצוניים

 
 ביוגרפיה, באתר נאס"א
 
 ראיון עם סקוט קרפנטר
 

אסטרונאוטים אמריקאים
תוכנית מרקורי
טייסי צי ארצות הברית
טייסי ניסוי אמריקאים
חברי היכל התהילה הלאומי לתעופה
אנשי הכוחות המזוינים של ארצות הברית במלחמת קוריאה
עובדי נאס"א
מעוטרי צלב התעופה המצוינת (ארצות הברית)
מעוטרי אות לגיון ההצטיינות
בוגרי אוניברסיטת קולורדו
בוגרי בית הספר לטייסי ניסוי של הצי האמריקאי
סופרים אמריקאים
אמריקאים שנולדו ב-1925
אמריקאים שנפטרו ב-2013